Magnús og Þorvarður leiða á Vetrarmótinu Magnús Pálmi Örnólfsson og Þorvarður Fannar Ólafsson eru efstir og jafnir með 5 vinninga að loknum sex umferðum á Vetarmóti öðlinga . Í sjöttu og næstsíðustu umferðinni sem fór fram í gærkveldi vann Magnús Siguringa Sigurjónsson en Þorvarður lagði Sverri Örn Björnsson . Hvorki fleiri né færri en sex keppendur koma næstir með 4 vinninga . Það er ljóst að baráttan á lokasprettinum verður æsispennandi en lokaumferðin fer fram næstkomandi miðvikudagskvöld og hefst hún kl. 19.30 . Þá mætast m.a . Þorvarður og Kristján Halldórsson , Magnús og Vignir Bjarnason , John Ontiveros og Sverrir sem og Guðmundur Aronsson og Magnús Magnússon .